Helsingin Reservin Sanomat | Jääkärien kotiinpaluusta sata vuotta
Puolustusvoimat juhlisti jääkäreiden kotiinpaluun 100-vuotisjuhlaa Vaasassa 23.–24.2.2018. Jääkärit loivat osaltaan pohjan nykyaikaisten Puolustusvoimien synnylle ja muodostivat merkittävän osan talvi- ja jatkosodan sekä Lapin sodan aikaisesta päällystöstä. Jääkäreiden johdolla Suomen maanpuolustus rakennettiin tasolle, jolla kansa ja sen koulutettu reservi kykenivät vuosina 1939–1945 säilyttämään maamme itsenäisyyden.
Paraatikatselmuksen suoritti ja ohimarssin vastaanotti Maavoimien komentaja, kenraalimajuri Petri Hulkko. Kenttähartauden katselmuksessa piti kenttärovasti Vesa Aurén Maavoimien esikunnasta. Paraatijoukkoja komensi Porin prikaatin komentaja, eversti Rami Saari. Musiikista vastasivat Laivaston soittokunta ja Saksan asevoimien soittokunta Stabsmusikkorps der Bundeswehr sekä Pohjanmiehet-kuoro.
1920- ja 1930-luvuilla, maanpuolustuksen ensimmäisten kehitysvuosikymmenien aikana, toimi vajaa 700 jääkäriä henkilöstön ja asevelvollisten kouluttamisen kannalta keskeisillä virkapaikoilla niin Puolustusvoimissa, Rajavartiolaitoksessa kuin Suojeluskunnassakin. Jääkärien johdolla jääkärihengessä rakennettiin Suomen maanpuolustus tasolle, jossa yhtenäinen kansa ja sen hyvin koulutettu reservi kykeni talvi- ja jatkosodan ankarissa taisteluissa menestyksellisesti torjumaan maamme miehityksen.
Sissiradisteille oma kilta Piirimajan talkoot 3.5.